Kusai aiso kalaja tinolungu apat toun\nTAWAU: Songuhun kusai aiso kalaja pinaatu do ukum tolungku apat toun tolungku do Kuut Majistret id doiti di Tadau Kotohu tu minagaau.\nHamizan Suhaime, 27, sinuunu nogi di kumoduvo kopolijistahan Kuut Takavas Tawau, Amir Shah Amir Hassan, i minomohuguan kiis dino, montok onuan miampai do ukum papasut songian minangakun isido minonoodo kahasaan id siibo Seksyen 392 Kanun Koponinduahan.\nI natandasan mininsomok di munggui, kiumul 32 toun, minomoguno motusakol ontok maamaso isido monginum id iso restoran id Taman Jambu di jam ko 3.00 minsosodopon di ko 28 Vuhan Kotuu.\nSinazangan disido kantung di munggui i pinovihiu id tikoon sampaping disido om minogidu kumaa ponong Pomutanaman Imam Tawau. Kantung dino kisuang do apat kad kointutunan, lisin papanau, duvo kad bank om usin RM4,000.\nIso tinimungan pulis minanaan di natandasan id iso hamin id Taman Abaka, Ladang Table id Bombalai di jam ko 10.45 minsusuvab di ko 5 Vuhan Kavahu.\nASP Dayang Nur Azarinawaty Awang Kachee minonoina kiis dino.